pálenie jazyka
Užívam Co VALSACOR a VALSACOR Dlhodobo ma páli jazyk.Uz si neviem rady.
Dobrý deň,
ďakujeme za Vašu otázku.
Doposiaľ hlásené vedľajšie účinky pri užívaní Vami spomínaných liekov boli opuch jazyka či suchý jazyk. Pálenie na jazyku a na sliznici v ústnej dutine môže súvisieť s nedostatkom vitamínov skupiny B alebo železa. Môže byť vyvolané aj niektorými ochoreniami ako diabetes, anémia, či rôznymi stresovými faktormi, depresiou, takisto aj s podráždením v ústnej dutine ostrými, alebo horúcimi jedlami, alkoholom, fajčením, sladkosťami. Pálenie v ústach môže spôsobiť taktiež reflux alebo sa môže vyskytnúť ako vedľajší účinok niektorých liekov.
V prípade eliminácie možných spúšťačov Vám odporúčam dožadovať sa podrobnejších vyšetrení, prípadne iných špecializovaných vyšetrení. O nich však musí rozhodnúť lekár. Mikrobiálnu flóru v ústach môžete posilniť užívaním cmúľacích pastiliek
Biogaia ProDentis
. Obvykle sa užívajú v množstve 1-2 pastilky denne.
Prajem skorú úľavu od ťažkostí.
S pozdravom
Mgr. Emma Halás Haluščíková